open-index/open-wikipedia-markdown huggingface dataset:
2013 m. FIBA U-19 pasaulio moterų krepšinio čempionatas

**2013 m. [[FIBA]] U-19 pasaulio moterų [[Krepšinis|krepšinio]] čempionatas** – 10-asis tokio tipo čempionatas, kuris liepos 18 – 28 dienomis vyko Lietuvoje Klaipėdoje ir Panevėžyje.

Čempionate dalyvavo 16 komandų iš 5 skirtingų žemynų.

## Dalyvės

### A grupė
*  Brazilija
*  Pietų Korėja
*  Rusija
*  Serbija

### B grupė
*  Argentina
*  Australija
*  Japonija
*  Ispanija

### C grupė
*  Kanada
*  Prancūzija
*  Olandija
*  Senegalas

### D grupė
*  Kinija
*  Lietuva
*  Malis
*  JAV

## Teisėjai
FIBA šiam renginiui paskyrė 25 oficialius teisėjus.

*  Fabricio Leonardo Vito
*  Alexander Eger
*  Renaud Geller
*  Vander Lobosco Nunes
*  Maripier Malo
*  Wen Keming
*  Aledy Blanco Jiménez
*  Kouakou Toussaint Niamien
*  Jelena Tomić
*  Yudith Hodelin Mendoza
*  Anne Panther
*  Cheung Kwok Shun Andy
*  Zoltán Palla
*  Ceciline Victor
*  Seffi Shemmesh
*  Saverio Lanzarini
*  Kim Bo-Hui
*  Tomas Jasevičius
*  Krishna Viveros
*  Milos Koljensic
*  Timothy Brown
*  Ilya Putenko
*  Pualani Thelma Spurlock
*  Abdelaziz Abassi
*  Özlem Yalman

## Rezultatai

### A grupė

----

----

----

----

----

### B grupė

----

----

----

----

----

### C grupė

----

----

----

----

----

### D grupė

----

----

----

----

----

### Kvalifikacinės varžybos

#### 13-16 vietos

----

----

----

----

----

### Aštuntfinalis

#### E grupė

----

----

----

----

----

----

----

----

#### F grupė

----

----

----

----

----

----

----

----

### Ketvirtfinalis

----

----

----

### Dėl 9–12 vietų

----

### Dėl 5–8 vietų

----

### Pusfinaliai

----

### Dėl 11 vietos

### Dėl 9 vietos

### Dėl 7 vietos

### Dėl 5 vietos

### Dėl 3 vietos

### Finalas

## Nuorodos
* Oficiali čempionato svetainė 

## Šaltiniai
Century Child

**Century Child** – ketvirtasis suomių simfoninio metalo grupės Nightwish albumas, išleistas 2002 metais.

Suomijoje albumas tapo keturis kartus platininiu, o pasaulyje 2002–2003 metais jo buvo parduota daugiau kaip 350 tūkst. kopijų.

Dainos **Ever Dream** ir **Bless the Child** buvo išleistos atskirais singlais. Albume taip pat skambėjo kompozitoriaus Andrew Lloyd Webberio miuziklo Operos fantomas titulinė daina, atliekama vokalistės Tarjos Turunen ir naujojo grupės gitaristo Marco Hietala.

## Dainos

## Grupė

* Tarja Turunen – vokalas
* Emppu Vuorinen – gitara
* Marco Hietala – bosinė gitara, vokalas (3,5,8,9), pritariantis vokalas (4,10)
* Tuomas Holopainen – klavišiniai
* Jukka Nevalainen – mušamieji
The Root of All Evil

**The Root of All Evill** – JAV heavy metal grupės The Iron Maidens albumas, išleistas tik Japonijoje. Kaip ir ankstesniuose, jame skamba tik grupės Iron Maiden sukurtos dainos.

Šis albumas yra paskutinis su vokaliste Aja Kim ir gitariste Heather Baker.

## Dainos
# „Transylvania“ – 4:21
# „The Evil That Men Do“ – 4:29
# „Different World“ (akustinė versija) – 4:02
# „The Trooper“ (Dance Remix) – 4:41

## Atlikėjai
* Aja Kim – vokalas
* Sara Marsh – gitara; akustinė gitara
* Heather Baker – gitara; akustinė gitara, pritariantis vokalas
* Wanda Ortiz – bosinė gitara
* Linda McDonald – mušamieji
Wishmaster

**Wishmaster** – trečiasis suomių simfoninio metalo grupės Nightwish albumas, išleistas 2000 metų gegužės 17d. To paties pavadinimo daina tapo vienu didžiausiu grupės hitu, skambančiu visuose koncertuose bei patenkančiu į geriausių dainų rinkinius.

Pirmuoju singlu tapo daina „The Kinslayer“, skirta žudynėms JAV, Kolumbino mokykloje atminti.

Antrajame albumo single „Deep Silent Complete“ skamba poeto Viljamo Šekspyro eilių fragmentai.

Su daina „Sleepwalker“ grupė dalyvavo nacionalinėje Eurovizijos atrankoje. Nors žiūrovai daugiausia balsų atidavė už šią dainą, komisijos sprendimu laimėjo atlikėja Nina Åström.

## Dainos

## Grupė
* Tarja Turunen – vokalas
* Emppu Vuorinen – gitara
* Sami Vänskä – bosinė gitara
* Tuomas Holopainen – klavišiniai
* Jukka Nevalainen – mušamieji
Hanna-Barbera

**Hanna-Barbera Productions, Inc.** buvo JAV animacijos studija, dominavusi beveik tris dešimtmečius nuo XX a. vid. JAV televizijos animacijos srityje.

Per savo gyvavimo laikotarpį studija sukūrė tokias žymias televizijos animacijos programas, kaip „The Huckleberry Hound Show“, „The Flintstones“, „The Yogi Bear Show“, „Top Cat“, „The Jetsons“, „Scooby-Doo, Where Are You!“ ir „The Smurfs“. Taip pat išleido ir keletą pilnametražių bei trumpametražių kino filmų. Kino srityje studija pelnė septynis Oskaro apdovanojimus, o televizijos srityje – aštuonis Emmy.

## Istorija
Kompaniją, kuri tuomet vadinosi „**H-B Enterprises, Inc.**“, 1957 m. suformavo buvę kompanijos „Metro-Goldwyn-Mayer“ (MGM) animacijos režisieriai William Hanna ir Joseph Barbera bei vaidybinių filmų režisierius George Sidney. Dabartinis pavadinimas suteiktas 1959 m.

Devintajame dešimtmetyje kompanijos sėkmė sumenko, kai šeštadienio ryto programų pelningumą nustelbė šiokiadienių popietėmis rodytos programos. 1990 m. „NBC“ nutraukus televizijos serialo „Smurfai“ transliavimą, „Hanna-Barbera“ eteryje nebeturėjo nei vieno itin sėkmingo projekto, o bandymai gaivinti senas programas pasibaigė nesėkme. 1991 m. ja įsigijo bendrovė „Turner Broadcasting System“, kuri prieš studijos prijungimą pertvarkė jos veiklą link naujų animacinių serialų, kaip kad „Dexter's Laboratory“, „Johnny Bravo“, „Cow and Chicken“, „I Am Weasel“ ir „The Powerpuff Girls“, kūrimo. Ir jau kitais metais didžiąją dalį „H-B“ programų katalogo ėmė rodyti „Cartoon Network“ kanalu.

2001 m. mirus Viljamui Hana, studija buvo prijungta prie „Warner Bros. Animation“.

## Šaltiniai
Jerzy Lalewicz

**Ježis Lalevičius** (, ) (1875 m. rugpjūčio 21 d. Vilkaviškyje, Rusijos imperija - 1951 m. gruodžio 1 d. Buenos Airėse, Argentina) – pianistas-virtuozas, pedagogas, Vienos muzikos akademijos ir Buenos Airių konservatorijos profesorius.

## Biografija

Gimė 1875 m. rugpjūčio 21 d. Vilkaviškyje. Baigė mokyklą Suvalkuose. 1894 m. pradėjo mokytis teisę Sankt Peterburge, studijas baigė 1897 metais. 1900 m. baigė Sankt Peterburgo konservatorijos N. Rimskio–Korsakovo kompozicijos klasę. Jo dėstytojai buvo žymūs kompozitoriai Nikolajus Rimskis-Korsakovas ir Anatolijus Liadovas. Baigęs mokslus dalyvavo tarptautiniame konkurse Vienoje kur užėmė pirmą vietą. Nuo 1901 m. koncertavo Varšuvoje, vėliau visoje Rusijos imperijoje. 1902-1905 m. dirbo fortepijono mokytoju Odesos konservatorijoje. 

1905 m. įgijo fortepijono profesoriaus laipsnį Krokuvos konservatorijoje. 1909-1910 m. koncertavo Vokietijos ir Austrijos-Vengrijos imperijose. 1912-1919 m. gyveno Vienoje, kur koncertavo ir dirbo mokytoju. 1919 m. persikraustė į Lvovą, vėliau 1921 m. persikėlė gyventi į Paryžių, o iš ten išvyko gyventi į Buenos Aires, kur dirbo fortepijono mokytoju nacionalinėje konservatorijoje. 1948 m. dalyvavo koncertinėje kelionėje JAV, Niujorke. Mirė 1951 m. gruodžio 1 d. Buenos Airėse. Perlaidotas Povonzkų kapinėse, Varšuvoje.

## Nuorodos

* Biografija I (lenk.);
* Biografija II (lenk.);

## Literatūra

* Mechanisz Janusz. JERZY LALEWICZ - Suwalskie Towarzystwo Muzyczne, 1985
Halina Šurepova

**Halina Šurepova** () (1939 m. gegužės 5 d. Vilkaviškyje, Lietuvoje) – pirmoji moteris nardytoja TSRS kariniame jūrų laivyne, vėliau Ukrainos karinėse jūrų pajėgose, kariniams tikslams pritaikytų delfinų dresuotoja Sevastopolio mieste. Priklausė DOSAAF organizacijai.

## Biografija

Gimė 1939 m. gegužės 5 d. Vilkaviškyje, Aleksandro ir Aleksandros Šurepovų šeimoje. Tėvas buvo TSRS užsienio žvalgybininkas Lietuvoje. Prasidėjus II pasauliniam karui tėvas buvo sužeistas ir išvežtas į TSRS gilumą. Šeima liko Lietuvoje, kur atėjus vokiečiams buvo suimta gestapo. Kartu su seserimi Nataša buvo išvežtos į vaikų namus, kur joms buvo suteikti nauji vardai - Helena ir Aldona. Mama dirbo valytoja pas vietinius lietuvių ūkininkus, o mergaitės išvežtos į Vokietiją, kaip kraujo donorės. Po karo 1948 m. kartu su seserimi grįžo į Vilnių, kur gyveno su *Šubertaičių* pavarde. Kartu su seserimi buvo pamiršusios rusų kalba ir kalbėjo tik vokiškai.

Pasibaigus karui Halinos, jos sesers ir motinos pradėjo ieškoti jų tėvas. Iš pradžių surado savo žmoną. 1949 m. būdamas su oficialiu vizitu Vilniuje tėvas Aleksandras apsilankė vienoje iš našlaičių prieglaudų, kur aptiko dvi mergaites su *Šubertaičių* pavarde, tačiau su tomis pačiomis gimimo datomis, kaip ir jo dukterys. Taip mergaitės buvo surastos ir išvyko gyventi į Gardiną, kur po karo apsigyveno jų tėvas.  

Halina baigė *Leningrado kūno kultūros institutą*. 1960 m. filmavosi dokumentiniame filme *Jūros pasakojimai* (Рассказы моря), 1961 m. filmavosi filme *Žmogus amfibija* (Человек-амфибия). 1961 m. tapo TSRS povandeninio nardymo sporto meistre. Po studijų baigimo trejus metus dirbo Sachaline. Vėliau persikraustė į Leningradą, kur dirbo nardymo trenere. Baigusi darbą Leningrade išvyko į Sevastopolį, kur dirbo kariniams tikslams pritaikytų delfinų dresuotoja. 

## Nuorodos

* ''Didžios šeimos kronika'' (rus.);
* 
* Aprašymas apie filmą Žmogus amfibija (rus.);
* Biografija I (rus.);
* Biografija II (rus.);
* Interviu, biografija, nuotraukos (rus.) ;
* Interviu I (rus.) ;
* Interviu II (rus.) ;
* Interviu III (rus.);
* Straipsnis apie pirmąją TSRS moterį nardytoją (rus.).
Asonansas

**Asonansas** ( 'darniai skambėti') – retorinė figūra – vienodų arba to paties tipo balsių pasikartojimas nedidelėse teksto atkarpose. Asonansu stiprinamas kalbos raiškumas ir muzikalumas.

## Šaltiniai
Serikas Achmetovas

**Serikas Achmetovas** (; g. 1958 m. birželio 25 d.) – ekonomikos mokslų daktaras, Kazachstano politikas, kuris nuo 2012 m. yra šalies ministras pirmininkas.

Achmetovas buvo Astanos gubernatoriaus pavaduotojas prieš paskiriant 2006 m. rugsėjo 25 d. Kazachstano transporto ministru. 2012 m. rugsėjo 24 d. prezidentas Nursultanas Nazarbajevas paskyrė Achmetovą ministru pirmininku po Karimo Masimovo atsistatydinimo.

## Biografija
Gimė 1958 m. birželio 25 d. Temirtau mieste (Karagandos sritis, Kazachijos TSR).

1975 m. pradėjo dirbti Karagandos metalurgijos kombinate tekintojo mokiniu, vėliau – tekintoju.

1976–1978 m. tarnavo kariuomenėje.

1978 m. grįžo į Karagandos metalurgijos kombinatą dirbti tekintoju. 1983 m. buvo išrinktas kombinato komjaunimo komiteto sekretoriumi. 1985 m. išrinktas Temirtau miesto komjaunimo komiteto pirmuoju sekretoriumi.

1985 m. baigė aukštąją techninę mokyklą prie Karagandos metalurgijos kombinato ir gavo inžinieriaus metalurgo specialybę. 1993 m. baigė aspirantūrą Rusijos valdymo akademijoje (Maskva), gavo ekonomikos mokslų daktaro laipsnį.

Nuo 1986 m. dirbo pirmuoju Karagandos srities komjaunimo sekretoriumi. Nuo 1989 m. – Kazachijos komunistų partijos Karagandos srities komiteto atsakingasis organizatorius.

1990–1993 m. – Rusijos valdymo akademijos aspirantas.

1993 m. paskirtas Karagandos metalurgijos kombinato marketingo biuro viršininku, po to – užsienio ekonominių ryšių skyriaus viršininku.

1994 m. ima vadovauti bendrai įmonei „Futau“.

1995 m. paskirtas Kazachstano agropramoninės biržos „Ken dala“ generaliniu direktoriumi, o 1996 m. tapo pertvarkytos Centrinio Kazachstano prekių biržos „Ken dala“ prezidentu.

1998–2001 m. – Kazachstano respublikos Prezidento administracijos organizacinio kontrolinio skyriaus valstybinis inspektorius.

2001–2003 m. – Temirtau miesto akimas.

2003–2004 m. – Astanos miesto akimo pirmasis pavaduotojas.

2004–2005 m. – Kazachstano respublikos Prezidento administracijos Organizacinio kontrolinio darbo ir kadrų politikos valdybos Valstybinės inspekcijos vedėjas.

2005–2006 m. – Kazachstano Bendranacionalinės verslininkų ir darbdavių sąjungos „Atameken“ vykdomasis direktorius, o vėliau – valdybos pirmininkas.

2006 m. rugsėjo 25 d. paskirtas Kazachstano respublikos transporto ir komunikacijos ministru.

2009 m. kovo 3 d. paskirtas Kazachstano respublikos ministro pirmininko pavaduotoju.

2009 m. rugsėjo 19 d, paskirtas nacionalinės kompanijos „Kazakhstan Engineering“ direktorių tarybos pirmininku.

2009 m. lapkričio 19 d. paskirtas Karagandos srities akimu.

Nuo 2012 m. sausio 20 d. – Kazachijos respublikos ministro pirmininko pirmasis pavaduotojas. O nuo 2012 m. rugsėjo 24 d. – Kazachijos respublikos ministras pirmininkas.

## Apdovanojimai
* „Parasat“ ordinas
* „Kurmet“ ordinas (2005)
* Medalis „10 metų Astanai“(2008)

## Nuorodos
Kazachstano kalvynas

**Kazachstano kalvynas** arba ***Saryarka*** (, ) – gamtinė sritis šiaurinėje Kazachstano dalyje. Tęsiasi iš vakarų į rytus 1200 km, iš šiaurės į pietus 950 km. Iš vakarų riboja Turgajaus lovys, iš šiaurės bei rytų – Irtyšiaus slėnis ir Vakarų Sibiro lyguma, iš pietvakarių – Turano žemuma. Vakarinė masyvo dalis gan lygi, ten yra du masyvai – Ulytau (1133 m) ir Kokšetau aukštuma (iki 947 m, Siniuchos k.). Rytinės dalies reljefas labiau suskaidytas – jos centre yra Karkaralo kalnai (iki 1403 m), Kyzyltaso žemukalniai su Aksorano masyvu (1566 m) ir Čingiztau kalnagūbris (1469 m).

Kazachstano kalvynas įeina į Uralo-Mongolijos geosinklinų juostą. Atskiri dariniai priklauso kaledoninei (vakaruose) ir hercininei (rytuose) kalnodarai. Dėl išpustymo ir denudacijos procesų, kalnynas įgavo dabartinę formą, kuriai būdingi žemukalniai ir apvalios viršukalnės (sopkos) bei lygumų plotai. Masyvą sudaro daugiausia metemorfinės uolienos. Taip pat yra intruzinių ir efuzinių uolienų, kurios sudaro naudingųjų iškasenų (geležies, vario, mangano, polimetalų rūdų, aukso, akmens anglies) telkinius.

Klimatas ryškiai žemyninis, einant į pietus – sausringas. Vidutinė sausio temperatūra yra tarp -14 ir -18 °C, liepos – +20–24 °C. Žiemos speigų metu temperatūra gali nukristi iki -40 °C, o vasarą įkaisti iki +35 °C. Vidutinis metinis kritulių kiekis – ~300 mm.

Per Kazachstano kalvyną eina Irtyšiaus ir nenuotakių Vidurinės Azijos baseinų riba. Svarbiausios upės – Išimas, Nura, Sarysu. Labai gausu ežerų, tarp kurių didžiausias yra Tengizas. Būdingos eraičinų-ašuočių stepės, kurios pietuose pereina į pusdykumes ir kiečių-druskių dykumas. Kalnuose auga pušų miškai ir kadagynai. Dauguma stepių išdirbta. Dalis neliestų Kazachstano kalvyno vietų yra saugoma kaip UNESCO pasaulio paveldo objektas „Saryarka – šiaurės Kazachstano stepės ir ežerai“.

## Šaltiniai
Saryarka – šiaurės Kazachstano stepės ir ežerai

**Saryarka – šiaurės Kazachstano stepės ir ežerai** () – UNESCO pasaulio paveldo objektas Kazachstane, apimantis dalį Kazachstano kalvyno (Saryarkos). Objektą sudaro du draustiniai – Korgalžyno ir Nauryzymo. Bendras saugomas plotas – 450 344 ha. Šiose teritorijose saugoma neliesta stepių gamta, ežerai, kurie yra svarbi migruojančių paukščių buveinė (sibirinė gervė, didysis flamingas, stepinė pempė, jūrinis erelis, baltagalvė stačiauodegė antis, garbanotasis pelikanas). Taip pat sutinkami saigakai.
Kaskelenas

**Kaskelenas** (, ) – miestas pietryčių Kazachstane, Almatos srityje, 23 km į pietvakarius nuo Almatos, Užilės Alatau papėdėje. Karasajaus rajono centras. Pro miestą eina Almatos–Biškeko plentas. Svarbus pieno pramonės ir daržovių auginimo bei perdirbimo centras. Yra didelis automobilių turgus. Veikia stačiatikių vienuolynas.

## Istorija
Kaskelenas susikūrė XIX a. vid. Miesto statusas suteiktas 1963 m.

## Sportas
* FC Sunkar – buvęs futbolo klubas.

## Šaltiniai
Sonia Gaskell

**Sonija Gaskel**, **Sara Gaskelytė** () (1904 m. balandžio 14 d. Vilkaviškyje, Rusijos imperija – 1974 m. liepos 9 d. Paryžiuje, Prancūzija) – Lietuvos žydų kilmės Olandijos baleto šokėja ir choreografė.

## Biografija

Gimė 1904 m. balandžio 14 d. Vilkaviškyje. Tėvas *Solomonas Gaskelis* buvo grūdų prekybininkas, motina *Ana Karnovska*. Prieš Pirmąjį pasaulinį karą su šeima išvyko į Charkovą, kur pradėjo mokytis šokti baleto. Pasibaigus karui vėl grįžo į Vilkaviškį, tačiau 1921 m. gelbėdamasi nuo žydų pogromų, išvyko į Palestiną. 1922 m. Palestinoje susituokė su matematiku *Abraham Goldenson*. 1925 m. su vyru persikėlė gyventi į Paryžių, kur toliau mokėsi šokti baletą ir papildomai šokdavo naktiniuose klubuose ir kabaretuose. 1927–1929 m. šoko Ballets Russes šokių trupėje, kur taip pat dirbo choreografe. 1939 m. išsiskyrė su pirmuoju vyru ir susituokė su olandų architektu *Philipp Heinrich Bauchhenss* (1894–1948), su kuriuo išvyko gyventi į Amsterdamą.

Amsterdame dirbo šokių mokytoja. Antrojo pasaulinio karo metu slapstėsi nuo nacių, tačiau tuo pačiu metu slapta dirbdavo šokių mokytoja. Po karo dirbo *Ballet Recital* ir *Ballet Studio '45* šokių studijose. 1961 m. Amsterdame subūrė Olandijos nacionalinio baleto trupę, kuri tapo dabartinio nacionalinio šios šalies baleto pagrindu ir kuriai ji vadovavo iki 1968 m. Taip pat ji buvo *Olandijos baleto akademijos* įkūrėja Hagos mieste. Viena iš jos mokinių buvo garsi aktorė Audrey Hepburn. Baigusi dirbti dalyvavo TV laidose bei UNESCO organizacijos veikloje.

Mirė nuo kepenų vėžio 1974 m. liepos 9 d. Paryžiuje. Jos pageidavimu palaikai buvo kremuoti, pervežti į Amsterdamą ir išbarstyti. 2009 m. Amsterdamo žydų istorijos muziejus ir Olandijos nacionalinis baletas įkūrė muziejuje jos gyvenimo ir kūrybos ekspoziciją. Jos vardu yra įsteigtas prizas už pasiekimus choreografijoje.

## Nuorodos

* <
* Biografija (angl.) ;
* Gyvenimo aprašymas (angl.) .

## Literatūra

* Gitlin, Martin (2009). Audrey Hepburn: A Biography. p. 24.
* Who’s Who in the World, 1991–1992. Marquis Who’s Who. 1990.

## Šaltiniai
Instrumentacija

**Instrumentacija** arba **instrumentuotė** – meninė raiškos priemonė, kalbos garsinės raiškos panaudojimas pasakymo ekspresyvumui didinti. Jos atmainos yra  ritmas, rimas, metras, eufonija, onomatopėja, aliteracija, ir asonansas. Onomatopėja yra nekalbinių garsų pamėgdžiojimas, aliteracija – priebalsių, o asonansas – balsių sąskambis.

## Šaltiniai
Pietinis baltakrūtis ežys

**Pietinis baltakrūtis ežys** (*Erinaceus concolor*) – ežinių (*Erinaceidae*) šeimos, ežių (Erinaceinae) pošeimio, paprastųjų ežių (*Erinaceus*) genties gyvūnas. Ilgą laiką buvo laikomas viena rūšimi kartu su paprastuoju ežiu (*Erinaceus europaeus*) ir šiauriniu baltakrūčiu ežiu (*Erinaceus roumanicus*), bet po išsamių genetinių ir morfologinių tyrimų išskirtas kaip atskira rūšis.

Paplitę vakarų Azijoje – Pietų Kaukaze ir Artimųjų Rytų šiaurinėse šalyse – Armėnijoje, Azerbaidžane, Gruzijoje, Irake, Irane, Izraelyje, Libane, Sirijoje, Turkijoje). Suaugę sveria 719 g. Patelės lytiškai subręsta per 213 dienų. Nėštumas užtrunka 35 dienas. Gimdo 4-5 jauniklius. Ką tik gimę jaunikliai sveria 22 g. Per medus veda 1-2 vadas. Gyvena iki 7 metų. Tipiška kūno temperatūra 35,2ºC. Pietinis baltakrūtis ežys (*Erinaceus concolor*) ir paprastasis ežys (*Erinaceus europaeus*) tarpusavyje gali kryžmintis.

## Nuorodos

* itis.gov / ''Erinaceus concolor'' Martin, 1838, *[[anglų kalba]]*
* departments.bucknell.edu / ''Erinaceus concolor'', *anglų k.*
* iucnredlist.org / Erinaceus concolor, *anglų k.*
Aleksandras Kleinas

**Aleksandras Kleinas** () (1904 m. birželio 16 d. Vilkaviškyje, Rusijos imperija - 1971 m. kovo 2 d. Maskvoje, Tarybų Sąjunga) – baleto šokėjas ir mokytojas, RTFSR nusipelnęs artistas. 

## Biografija
Gimė 1904 m. birželio 16 d. Vilkaviškyje. Baigė Maskvos choreografijos technikumą. Baigęs mokslus 1923 m. pradėjo dirbti *Jaunojo baleto* (Молодой балет) šokių kolektyve, kur pradirbo trejus metus. 1928 m. pakviestas dirbti į Baku darbininkų teatrą. 1930-1931 m. šoko Leningrado liaudies rūmų teatre. 

1931 m. pradėjo šokti Maskvos dailininkų balete. Vėliau įsidarbino Maskvos muzikos akademijos teatre, kur dirbo iki 1965 metų. Buvo laikomas vienu iš geriausių pantomimos baleto vaidmenų atlikėjų, taip pat puikiai atlikdavo lyriškus ir juokingus vaidmenis. 1957 m. jam suteiktas RTFSR nusipelnusio artisto apdovanojimas. Mirė 1971 m. kovo 2 d. Maskvoje, palaidotas Vaganovo kapinėse.

## Nuorodos
* Biografija (rus.).
Dirigavimas

**Dirigavimas** – vadovavimas orkestrui ar kitokiam dideliam ansambliui kūrinio atlikimo metu. Tai darantis asmuo vadinamas **dirigentu**. Dirigavimas atliekamas vien tik gestais, kuriais paskelbiama kūrinio dalių pradžia ir pabaiga, perteikiamas ritmas, tempas, dinamika, duodamos pastabos atlikėjams. Dirigentas būna atsakingas už bendrą kūrinio atlikimo interpretaciją, pagal asmeninį stilių suteikia jam savitą atspalvį. Dirigentai taip pat gali eiti ansamblio vadovo pareigas, rūpintis jo sudėtimi, sudaryti kūrinių repertuarą.

Nedideliems ansambliams ilgą laiką diriguodavo vienas iš atlikėjų arba jų grupė. Atskira dirigento profesija paplito XIX a., besiplečiant orkestro sudėčiai. Neretai tai darydavo kompozitoriai: Carl Maria von Weber, Felix Mendelssohn, Hector Berlioz, Richard Wagner ir kt. Tuo metu paplito praktika dirigentui naudoti dirigento lazdelę – batutą. Nuo XIX a. pabaigos dirigentas yra tapęs viena iš orkestro centrinių figūrų.

## Šaltiniai

nds-nl:Dirigeant
Robert Soblen

**Robertas Soblenas**, **Romanas Velis**, **Ruvelis Sobolevičius** () (1900 m. lapkričio 7 d. Vilkaviškyje, Rusijos imperija - 1962 m. rugsėjo 11 d. Londone, Jungtinė Karalystė) – Lietuvos žydų kilmės sovietų šnipas.

## Biografija

Gimė 1900 m. lapkričio 7 d. Vilkaviškyje. Tėvas buvo pramonininkas, susijęs su vienu iš aukščiausių TSRS vadų, žydu Lazariu Kaganovičiumi. 1920-1930 m. kartu su broliu Jack Soble įsitraukė į trockininkų judėjimą. Aktyviai dalyvavo Prancūzijoje ir Vokietijoje, iš kur veždavo Levo Trockio korespondenciją ir atsišaukimus į Tarybų Sąjungą. 1931 m. pradėjo dirbti NKVD, kur vykdė užduotis nukreiptas prieš Trockį. 1932 m. Trockis nutraukė ryšius su broliais Soblenais, o šie įstojo į Vokietijos komunistų partiją. 

Prasidėjus II pasauliniam karui, 1941 m. su broliu ir likusiais šeimos nariais persikėlė gyventi į JAV. Leidimą išvykti į JAV jiems suteikė NKVD saugumo vadas Lavrentijus Berija, tačiau su sąlyga, kad broliai šnipinės JAV. Amerikoje šnipinėjo trockininkų judėjimą, taip pat siųsdavo į TSRS įvairius žvalgybos surinktus duomenis. 

1957 m. kartu su broliu buvo suimti už šnipinėjimą prieš JAV. Brolius išdavė Holivudo režisierius Boris Morros, kuris pats anksčiau teikdavo pagalbą sovietų agentams, bet vėliau tapo FTB agentu. Soblenas prisipažino kaltu ir buvo nuteistas 7 metams kalėjimo. 1960 m. buvo papildomai apkaltintas, kad II pasaulinio karo metu teikdavo slaptus JAV duomenis TSRS saugumui bei 1950 m. atominių bombų bandymų aikštelių nuotraukas. Soblenas neigė kaltę. 1961 m. rugpjūčio 7 d. buvo nuteistas iki gyvos galvos. 

Soblenas pateikė apeliaciją, o kadangi pats sirgo leukemija, tai kol vyko apeliacijos nagrinėjimas, buvo paleistas už užstatą. 1962 m. birželį apeliacija buvo atmesta. Sužinojęs, kad apeliacija buvo atmesta pabėgo į Izraelį, kur būdamas žydų tautybės pasiprašė Izraelio pilietybės, taip siekdamas išvengti ekstradicijos, tačiau Izraelis nesuteikė plietybės ir Sobleną deportavo. Skrendant į JAV, lėktuvas nusileido Londone, kur Soblenas persipjovė venas. Iš oro uosto buvo nuvežtas į ligoninę, kur paprašė politinio prieglobsčio Jungtinėje Karalystėje, tačiau prašymas buvo atmestas. Atėjus deportacijos dienai, 1962 m. rugsėjo 11 d. nusižudė perdozavęs tablečių. 

## Nuorodos

* Nuotraukoje su Trockiu;
* Biografija (vok.).

## Literatūra

* Abramovsky, Abraham and Jonathan I. Edelstein. "The Sheinbein Case and the Israeli-American Extradition Experience: A Need for Compromise," Vanderbilt Journal of Transnational Law 32 (1999): 305
* Anderson, David. "Soblen Branded Spy by Brother" New York Times, June 22, 1961, p. 11.
* Deutscher, Isaac. The Prophet Outcast: Trotsky, 1929-1940, Oxford University Press (1963)
* Haynes, John Earl, and Harvey Klehr. Venona: Decoding Soviet Espionage in America, Yale University Press (1999)
* Haynes, John Earl, and Harvey Klehr. Early Cold War Spies: The Espionage Trials that Shaped American Politics, Cambridge University Press (2006)
* Schafranek, Hans. "Kurt Landau," Cahiers Leon Trotsky, Paris #5, First Trimester 1980, 74.
* Thornberry, Cedric H. R. "The Soblen Case," Political Quarterly 34, no. 2 (April 1963): 162-173.

## Šaltiniai
Šokolado triufelis

**Šokolado triufelis** – šokolado konditerijos rūšis. Tradiciškai šokolado triufeliai gamina iš genažo gumulėlių, aplietų šokoladu ar apibarstytų cukraus pudra, kakavos milteliais arba kapotais pakepintais riešutais (paprastai lazdyno, migdolais ar kokoso). Šokolado triufeliai formuojami rutulio, kūgio arba išlenktos formos. Genažą gali pakeisti kiti įdarai: grietinėlė, ištirpintas šokoladas, karamelė, riešutai, uogos ar įvairūs saldūs vaisiai, nuga, irisas, mėtos, šokolado nuolaužos, zefyrai ir likeris, todėl lieka daug laisvės eksperimentuoti ir ieškoti naujų skonių.

Triufeliai pavadinimą gavo dėl savo išorinio panašumo į grybus triufelius, vieną iš brangiausių delikatesų.
Žozefina Boharnė

**Žozefina de Boharnė** (; gimė 1763 m. birželio 23 d. – mirė 1814 m. gegužės 29 d.) – Napoleono Bonaparto pirmoji žmona, pirmoji Prancūzijos imperatorė. Ji su Napoleonu neturėjo vaikų, todėl imperatorius, išsiskyręs su ja, 1810 m. vedė Mariją Luizą .  Žozefina buvo daugelio Napoleono meilės laiškų gavėja. Kai kurie iš jų išlikę iki šių dienų.

## Biografija

1779 m. Žozefina ištekėjo už vikonto Aleksandro Boharnė. Santuokoje gimė du vaikai :
* Eugène de Beauharnais (1781 – 1824)
* Hortense de Beauharnais (1783 –  1837)
1794 m. Žozefinos vyras buvo sulaikytas ir giljotinuotas .  

### Santuoka su Napoleonu

1795 m. Žozefina susipažino su šešeriais metais jaunesniu Napoleonu Banapartu. 1796 m. sausio mėnesį Napoleonas pasipiršo Žozefinai. Jie susituokė 1796 m. kovo 9 d.

## Nuorodos
Orkestruotė

**Orkestruotė** – muzikos kūrinio rašymas orkestrui (plačiąja prasme – bet kokiam ansambliui), partitūroje atskirai nurodant kiekvieno instrumento partijas. Taip pat orkestruote vadinama veikla, kai jau esamas kūrinys užrašomas taip, kad jį galėtų atlikti orkestras.

Orkestruotė pradėta praktikuoti Europoje XVII a. pradžioje. Taip kompozitoriai galėdavo tiksliau nurodyti, kokiais instrumentais jų kūrinys turi būti atliekamas ir koks turi būti kiekvieno iš jų vaidmuo. Lig tol buvo paplitusi praktika instrumentų derinį pasirinkti patiems atlikėjams pagal turimas galimybes. Orkestruotė ypač vystėsi XIX a., tobulėjant muzikos instrumentų technologijoms ir augant paties simfoninio orkestro sudėčiai. XX ir XXI a. orkestruotė naudojama kuriant filmų garso takelius. Dėl laiko trūkumo tai neretai atlieka ne pats kompozitorius, o atskirai šioje srityje dirbantis specialistas, pritaikantis kūrinį orkestro atlikimui.

## Šaltiniai
Partitūra

**Partitūra** – vizualus muzikinio kūrinio pateikimas, naudojant muzikos notaciją. Partitūros gali būti rašomos ranka, spausdinamos ir išleidžiamos kaip knygos arba atvaizduojamos kompiuteriu ekranuose. Pilnose partitūrose nurodoma visų kūrinį atliekančių instrumentų bei vokalistų partijos, tačiau gali būti išleidžiamos ir specializuotos partitūros, skirtos konkrečiam instrumentui, dirigentui, chorui, kūrinį besimokinantiems žmonėms ir pan. Viena iš partitūros atmainų yra tablatūra.

Pirmosios partitūros buvo rankraščiai. Dėl techninių priežasčių spausdintos partitūros atsirado XV a. pabaigoje, keliasdešimt metų vėliau nei pirmosios knygos. Iki atsirandant muzikos įrašams, partitūrų spausdinimas buvo vienas iš pagrindinių būdų platinti muzikinius kūrinius.

## Šaltiniai

## Nuorodos
* Tarptautinis partitūrų bibliotekos projektas
Nepakeičiamosios aminorūgštys

**Nepakeičiamosios aminorūgštys** – tai tokios aminorūgštys, kurios turi būti gaunamos su maistu, nes jos organizme nesintetinamos arba sintetinami nepakankami jų kiekiai. Kai kurios nepakeičiamosios aminorūgštys vartojamos sintetinant pakeičiamąsias. Šis procesas vadinamas **peramininimu**. Pavyzdžiui, žinduoliai fenilalaniną gali paversti pakeičiamąja aminorūgštimi tirozinu.

Žmogaus organizmui nepakeičiamos aminorūgštys yra fenilalaninas, histidinas, izoleucinas, leucinas, lizinas, metioninas, treoninas, triptofanas ir valinas. Dar šešios aminorūgštys žmogui yra **sąlyginai nepakeičiamos**, t. y., jų sintezė tam tikromis sąlygomis gali būti ribota. Šios aminorūgštys yra argininas, cisteinas, glicinas, glutaminas, prolinas ir tirozinas. **Pakeičiamosios aminorūgštys** žmogaus organizme yra alaninas, asparto rūgštis, asparaginas, glutamo rūgštis ir serinas.

## Aminorūgščių šaltiniai
Kiaušiniai yra gerai žinomi gyvuliniai baltymai, turintys aukštą baltymų / aminorūgščių kokybę, kurie geriau patenkina žmogaus rekomenduojamą dienos normą nei augaliniai baltymų šaltiniai, o nepakeičiamų amino rūgščių trūkumas gali slopinti augimą ir sukelti daug sveikatos problemų. Nepakeičiamų amino rūgščių šaltiniai taip pat yra: žuvis, jūros gėrybės (krevetės, kalmarai ir kt.), mėsa (jautiena, kiauliena), žvėriena (šerniena, stirniena ir kt.), paukštiena (vištiena, kalakutiena ir kt.), pieno produktai (varškė, pienas ir kt.).

Augalinės kilmės alternatyvos yra: grikiai, bolivinės balandos ir soja suteikia pakankamus (suvartojus atitinkamą kiekį) visų devynių minėtų aminorūgščių (įskaitant histidiną) kiekius; Pupelės turi mažai metionino ir triptofano, bet turi pakankamai izoleucino ir lizino; Ryžiai turi ribotą kiekį izoleucino ir lizino, bet turi pakankamus kiekius metionino ir triptofano. Valgant reikiamą kiekį pupelių ir ryžių žmogaus kūnas gali gauti visas reikalingas maistines aminorūgštis. Pastebėtina, jog didelius kiekius ryžių tradiciškai suvartojančios Azijos kultūros virtuvės juos praturtindavo kiaušiniais.

## Šaltiniai
Kazachijos TSR vėliava

**[[Kazachijos TSR]] vėliava** buvo priimta Kazachijos vyriausybės sprendimu 1953 m. sausio 24 d.

Prieš tai, vėliava buvo raudona su auksiniu pjautuvu ir kūju viršutiniame kairiajame kampe. Po jais, kirilicos raidėmis, užrašyta *Казак ССР* (Kazachijos SSR) ir *Казахская ССР* (Kazachstano SSR).

Tarp 1937 m. ir 1940 m. vėliava buvo raudonos spalvos su auksiniu kūju ir pjautuvu viršutiniame kairiajame kampe. Po jais lotyniškai užrašyta *QAZAQ SSR* ir kirilicos raidėmis *КАЗАХСКАЯ ССР* (KAZACHSTANO SSR).

## Taip pat skaitykite
* Tarybų Sąjungos vėliava
* Kazachijos TSR herbas
* Kazachstano vėliava
Zoli Ádok

**Zoli Ádok** (1976 m. kovo 22 d. Segedas, Vengrija) – Vengrijos dainininkas. 2009 m. išrinktas atstovauti Vengrijai Eurovizijos dainų konkurse su lyrine daina *Dance with Me*.

## Nuorodos
* Zoli Ádok – „Dance With Me“ (vaizdo klipas)

|-
Jack Soble

**Džekas Soblis**, **Adolfas Seninas**, **Abraomas Sobolevičius** () (1903 m. gegužės 15 d. Vilkaviškyje, Rusijos imperija - 1967 m. JAV) – Lietuvos žydų kilmės sovietų šnipas. Slapyvardis *Abram*.

## Biografija

Gimė 1903 m. gegužės 15 d. Vilkaviškyje. Tėvas buvo pramonininkas, susijęs su vienu iš aukščiausių TSRS vadų, žydu Lazariu Kaganovičiumi. 1920-1930 m. kartu su broliu Robert Soblen įsitraukė į trockininkų judėjimą. Aktyviai dalyvavo Prancūzijoje ir Vokietijoje, iš kur veždavo Levo Trockio korespondenciją ir atsišaukimus į Tarybų Sąjungą. 1931 m. pradėjo dirbti NKVD, kur vykdė užduotis nukreiptas prieš Trockį. 1932 m. Trockis nutraukė ryšius su broliais Soblenais, o šie įstojo į Vokietijos komunistų partiją. 

Prasidėjus II pasauliniam karui, 1941 m. su broliu ir likusiais šeimos nariais persikėlė gyventi į JAV. Leidimą išvykti į JAV jiems suteikė NKVD saugumo vadas Lavrentijus Berija, tačiau su sąlyga, kad broliai šnipinės JAV. Amerikoje šnipinėjo trockininkų judėjimą, taip pat siųsdavo į TSRS įvairius žvalgybos surinktus duomenis. 

1957 m. kartu su broliu, savo žmona *Myra* ir keliais kitais asmenimis buvo suimti už šnipinėjimą prieš JAV. Brolius išdavė Holivudo režisierius Boris Morros, kuris pats anksčiau teikdavo pagalbą sovietų agentams, bet vėliau tapo FTB agentu. Suimtas buvo ilgai tardomas apie Juliaus ir Etelos Rosenbergų šnipų tinklą. Kartu su žmona buvo nuteisti, žmona gavo 5½ metų kalėjimo, tačiau 1957 m. spalio 8 d. bausmė buvo sutrumpinta iki 4 metų. Jack Soble buvo nuteistas 7 metam kalėjimo. 

## Nuorodos

* Nuotraukoje su Trockiu.

## Literatūra

* Schafranek, Hans, Das kurze Leben des Kurt Landau. Ein österreichischer Kommunist als Opfer der stalinistischen Geheimpolizei, Wien 1988, pp. 224-249, 319-327 (concerning the origins of Soble's activities for the GPU and the infiltration of the Trotskyist movement in Germany 1928 - 1933)
* Haynes, John Earl, and Klehr, Harvey, Early Cold War Spies: The Espionage Trials that Shaped American Politics, Cambridge University Press (2006)
* Haynes, John Earl & Klehr, Harvey, Venona: Decoding Soviet Espionage in America, Yale University Press (1999).

## Šaltiniai
Gyvastis

**Lietuvos asociacija „Gyvastis”** yra savanoriška, nepolitinė, nepriklausoma visuomeninė inkstų ligomis sergančiųjų, transplantuotųjų ir laukiančiųjų transplantacijos, jų artimųjų, medikų ir kitų, organų donorystei pritariančių asmenų, sąjunga  , įkurta 1993 m. Pagrindinės veiklos kryptys yra organų donorystės propagavimas, pacientų interesų atstovavimas Lietuvos sveikatos apsaugos sistemoje ir tarptautiniu mastu, įvairiapusė tarpusavio pagalba, pacientų ir jų artimųjų švietimas apie inkstų ligas ir jų gydymo būdus, praktinių sveikesnės gyvensenos įgūdžių ugdymas, psichologinė pagalba pacientams ir jų artimiesiems. „Gyvastis“ aktyviai bendradarbiauja su Lietuvos ir su Europos pacientų bei neįgaliųjų organizacijomis.

## Struktūra

Asociacijos „Gyvastis“ struktūra: visuotinis narių susirinkimas, taryba, prezidentas.
Nariai – fiziniai ir juridiniai asmenys.

Šiuo metu „Gyvasčiai“ priklauso apie 1000 narių.

Iš viso 2013 m. pradžioje Lietuvoje buvo apie 1500 dializuojamų ir apie 700 transplantuotų pacientų.

„Gyvasties“ tarybą ir prezidentą renka visuotinis narių susirinkimas – tai pagrindiniai asociacijos valdymo organai.
Asociacijos „Gyvastis“ narius telkia vietiniai skyriai ir regioninės organizacijos:
* Vilniaus skyrius;
* Klaipėdos skyrius;
* Marijampolės skyrius;
* Kauno krašto nefrologinių ligonių draugija „Kauno Gyvastis“;
* Šiaulių inkstų ligomis sergančiųjų draugija „Atgaja“;
* Alytaus apskrities ligonių, susijusių su organų persodinimu, visuomeninė organizacija „Dalia“
* Vilkaviškio raj. nefrologinių ligonių draugija;
* Draugija „Dovanota širdis“.

## Šaltiniai

## Nuorodos
* Oficiali svetainė 
* Lietuvos neįgaliųjų forumas
Marius Zibolis

**Marius Zibolis** (1974 m. spalio 14 d. Vilkaviškyje – 2023 m. sausio 18 d.) – Lietuvos vyrų golbolo rinktinės narys, 2000 m. paralimpinių žaidynių bronzos ir 2008 m. sidabro laimėtojas.

## Biografija
Gimė 1974 m. spalio 14 d. Vilkaviškyje. Žaisti golbolą pradėjo nuo 1989 metų. 1998 m. kartu su Lietuvos rinktine Madride vykusiame golbolo pasaulio čempionate laimėjo bronzos medalį. 2001 m. Budapešte vykusiame Europos čempionate laimėjo sidabro medalį. 2002 m. Rio de Žaneire vykusiame pasaulio čempionate laimėjo sidabrą, o 2006 m. Spartanburge, JAV laimėjo aukso medalį.  

## Laimėjimai
**Paraolimpinės žaidynės**
* 2000 Sidnėjus: Bronza
* 2008 Pekinas: Sidabras

**Tarptautiniai čempionatai**
* 1998 IBSA Pasaulio Golbolo čempionatas, Madridas: Bronza
* 2001 IBSA Europos Golbolo čempionatas, Budapeštas: Sidabras
* 2002 IBSA Pasaulio Golbolo čempionatas, Rio de Žaneiras: Sidabras
* 2006 IBSA Pasaulio Golbolo čempionatas, Spartanburgas: Auksas
* 2007 IBSA Europos Golbolo čempionatas, Alanija: Auksas
* 2009 IBSA Europos Golbolo čempionatas, Miunchenas: Auksas
* 2010 IBSA Pasaulio Golbolo čempionatas, Šefildas: Auksas
* 2011 IBSA Europos Golbolo čempionatas, Danija: Sidabras
* 2013 IBSA Europos Golbolo čempionatas, Konija: Auksas
* 2015 IBSA Europos Golbolo čempionatas, Kaunas: Bronza
* 2017 IBSA Europos Golbolo čempionatas, Lahtis: Auksas

## Apdovanojimai
* 2001 m. Didžiojo Lietuvos kunigaikščio Gedimino ordino Riterio kryžius
* 2017 m. Lietuvos didžiojo kunigaikščio Gedimino ordino Karininko kryžius

## Šaltiniai

## Nuorodos
* Informacija apie žaidėją - Marius Zibolis;
* Straipsniai pagal gaires - Marius Zibolis.
Tomas Kaukėnas

**Tomas Kaukėnas** (g. 1990 m. gegužės 1 d. Ignalinoje) – Lietuvos biatlonininkas, Lietuvos nacionalinės rinktinės narys, dalyvavęs 2014 m. žiemos olimpinėse žaidynėse ir 2018 m. žiemos olimpinėse žaidynėse. 
## Biografija
2013 m. pasaulio čempionate Kaukėnas sprinto rungtyje užėmė 22-ą vietą ir pateko į persekiojimo lenktynes, kuriose tarp šešiasdešimties kvalifikaciją sprinto rungtyje įvykdžiusių sportininkų Kaukėnas liko 38-as. Individualiose varžybose sportininkas buvo 23-ias ir pateko tarp trisdešimties sportininkų, kurie gavo teisę startuoti masinio starto rungtyje, kurioje Kaukėnas liko 29-as. 2018 m. Pjongčango olimpinėse žaidynėse lietuvis pasiekė 17, o paskui 13 vietą sprinto ir persekiojimo lenktynėse ir įėjo į Lietuvos biatlono istoriją.

2026 m. paskelbė apie sportinės karjeros pabaigą.

## Rezultatai

### Pasaulio čempionatai

## Šaltiniai

## Nuorodos
Jenny Gusyk

**Jeny Gusyk**, **Jeny Stucke** () (1897 m. gegužės 29 d. Vilkaviškyje, Rusijos imperija - 1944 m. sausio 2 d. Aušvice, Trečiasis Reichas) – Lietuvos žydų kilmės feministė, pirmoji užsienietė moteris priimta mokytis į Kelno universiteto ekonomikos ir socialinių mokslų fakultetą.

## Biografija

Gimė 1897 m. gegužės 29 d. Vilkaviškyje. Tėvai buvo Leonas Gusyk ir Diana Kawan. 1911 m. kartu su šeima bėgdami nuo pogromų išvyko gyventi į Vokietijos imperijos miestą Griofratą šalia Zolingeno. Tėvas buvo gimęs Konstantinopolyje, todėl 1913 m. kartu su šeima gavo Osmanų imperijos pasus. 1918 m. spalį mirus motinai kartu su seserimis išvyko gyventi į Kelną, o tėvas į Berlyną. 

Baigusi mokyklą, 1917 m. įstojo į Kelno universiteto naujai įkurtą *Ekonomikos ir socialinių mokslų fakultetą*, taip tapdama pirmąja užsieniete moterimi įstojusia į šį fakultetą. Universitetą baigė su pagyrimu, savo baigiamajame darbe rašė apie socializmą ir pacifistą Jean Jaurès. TSRS politikė Aleksandrai Kolontaj už jos feministinę filosofiją pavadino ją *genija*.

Baigusi mokslus išvyko gyventi pas tėvą į Berlyną. Berlyne susituokė su komunistinės pakraipos laikraščio žurnalistu *Karl Stucke*. 1927 m. lapkričio 27 d. susilaukė sūnaus. 1933 m. naciai suėmė jos vyrą ir išsiuntė į Zaksenhauzeno koncentracijos stovyklą, kur jis mirė 1940 m. sausio 14 dieną. 1943 m. birželį suimta ir išsiųsta į Aušvico koncentracijos stovyklą, kur ir buvo nužudyta 1944 m. sausio 2 dieną. 2009 m. Kelno universitetas įsteigė kasmetinę 5000 eurų *Jenny Gusyk vardo* premiją žmonėms, kurie aktyviai dalyvauja ir rūpinasi lygiomis moterų ir vyrų teisėmis.

## Nuorodos

* Biografija (vok.) .

## Literatūra

* Wilhelm Rosenbaum: Jenny Gusyk. Jüdin, Türkin, Solingerin. Die Biografie der ersten Studentin an der Universität zu Köln, Solingen (Stadtarchiv), 2003, ISBN 3928956132, 9783928956130
Konajevas

**Konajevas** (), iki 2022 m. ***Kapšagajus*** (, ) – miestas pietryčių Kazachstane, Almatos srityje, 76 km į šiaurę nuo Almatos, prie Kapšagajaus tvenkinio (Ilio upė). Geležinkelio stotis, eina plentas Almata–Rideras. Veikia Kapšagajaus hidroelektrinė. Žuvies perdirbimo, porceliano pramonė.

## Istorija
Kapšagajus susikūrė ir miesto statusą gavo 1970 m., statant hidroelektrinę. 2022 m. pervadintas į Konajevą, TSRS politinio veikėjo Dinmuchamedo Kunajevo garbei.

## Šaltiniai
Jesikas

**Jesikas** (, ) – miestas pietryčių Kazachstane, Almatos srityje, 53 km į rytus nuo Almatos, prie Jesiko upės, Užilės Alatau papėdėje. Jenbekšikazako rajono centras. Maisto (vyno, pieno, daržovių), tekstilės pramonė, kabelių gamykla. Netoli miesto prasideda Almatos draustinis – populiarus turistinis objektas. Taip pat telkšo Jesiko ežeras.

## Istorija

Greta miesto esančiame kurgane rastas V-VI a. pr. m. e. auksu puošto sakų kario kapas. Dabartinė gyvenvietė susikūrė XIX a. kaip kazokų stanica ***Nadeždinskaja*** (*Надеждинская*). Miesto statusas suteiktas 1968 m. Iki 1993 m. miestas vadintas ***Isyku*** (*Иссык*).

## Šaltiniai
Talgaras

**Talgaras** (, ) – miestas pietryčių Kazachstane, Almatos srityje, 25 km į rytus nuo Almatos, prie Talgaro upės, Užilės Alatau papėdėje. Talgaro rajono centras. Lengvoji, maisto pramonė.

## Istorija
Nuo IX a. čia egzistavo tiurkų gyvenvietė ***Talchiras***, vėliau tapęs prekybiniu centru prie šilko kelio. Dabartinė gyvenvietė įkurta 1858 m., kaip kazokų stanica. Miesto statusas suteiktas 1959 m.

## Šaltiniai
Žarkentas

**Žarkentas** () – miestas pietryčių Kazachstane, Almatos srityje, 29 km nuo Kinijos sienos. Panfilovo rajono centras. Pro miestą eina Saryozeko–Chorgoso kelias. Maisto, statybinių medžiagų pramonė. Veikia krašto muziejus, kinų architektūros bruožų XIX a. mečetė.

## Istorija
***Džarkentas*** įkurtas 1882 m. kaip Rusijos imperijos farpostas Kinijos pasienyje. Miesto statusas suteiktas 1891 m. 1942–1991 m. miestas vadintas ***Panfilovu*** (), TSRS generolo Ivano Panfilovo garbei.

## Šaltiniai
Šv. Marinas

**Šventasis Marinas** (it. *San Marino diacono*) − Romos imperijos laikų Italijos krikščionių šventasis. 301 mūsų eros metais Šv. Marinas ant Titano kalno pastatė koplyčią ir vienuolyną. Vienuolis buvo kanonizuotas, o aplink vienuolyną pradėjo plėstis miestas. Iš vienuolių vietos komunijos save kildina San Marino respublika, įvardijanti save seniausia veikiančia respublika.

Šv. Marino diena minima rugsėjo 3-iąją; šią dieną nacionalinę šventę mini ir San Marino gyventojai.
Ušaralas

**Ušaralas** (, ) – miestas pietryčių Kazachstane, Almatos srityje, prie Tenteko upės, 40 km į pietvakarius nuo Alakolio ežero. Alakolio rajono centras. Šalia miesto praeina Almatos–Ridero plentas bei kelias Aktogajus–Dostykas (prie Kinijos sienos). Verčiamasi žemės ūkiu. Prekybinis centras, veikia karinė bazė.

## Istorija
Gyvenvietė ***Uč-Aralo*** (*Уч-Арал*) pavadinimu įkurta 1871 m. Po 1970 m. gyvenvietė tapo svarbia karine baze (dėl kilusio konflikto su Kinija), čia nutiestas Aktogajaus–Dostyko plentas, sujungęs Kinijos pasienį ir Vidurinės Azijos–Sibiro geležinkelį. Miesto statusas suteiktas 1984 m.

## Šaltiniai
San Marino bazilika

**San Marino bazilika** (it. *Basilica di San Marino*) – klasicizmo stiliaus Romos Katalikų Bažnyčia San Marine. Bazilika baigta statyti 1838 m. ir yra pagrindinė bažnyčia šalies sostinėje San Marine.

San Marino bazilika pastatyta vietoje, kurioje stovėjo 7 dešimtmetyje pastatyta bažnyčia. Ji paskirta San Marino įkūrėjui Šventajam Marinui. Šio šventojo relikvijos yra palaidotos bazilikoje.

Bazilikoje vyksta kelios lituriginės šventės. Tarp jų kapitonų regento rinkimai ir įšventinimas, respublikos policijos įkūrimo šventė (kovo 25 d.), nacionalinė ir religinė šventė (rugsėjo 3 d.), Šv. Agotos, Respublikos globėjos, diena (vasario 5 d.).

Joje vyksta ir kultūros renginiai, pavyzdžiui, 2010 m. bazilikoje įvyko Mocarto Requiem muzikos festivalis.

## Šaltiniai
Sarkandas

**Sarkandas** (, ) – miestas pietryčių Kazachstane, Almatos srityje, 155 km į šiaurės rytus nuo Taldykorgano, prie Sarkando upės, Džiungarijos Alatau prieškalnėse. Sarkando rajono centras. Pro miestą eina Almatos–Ridero plentas. Artimiausia geležinkelio stotis yra Mulpali (už 135 km). Verčiamasi žemės ūkiu. Maisto (alaus, aliejaus) pramonė.

## Istorija
Sarkandas minimas nuo XIX a. vid. Miesto statusas suteiktas 1968 m.

## Šaltiniai
Tekelis

**Tekelis** (, ) – miestas pietryčių Kazachstane, Almatos srityje, į rytus nuo Taldykorgano, prie Karatalo aukštupio, Džiungarijos Alatau papėdėje. Miestą pasiekia kelias ir geležinkelis iš Taldykorgano. Švino bei cinko gavyba ir apdirbimas, lengvoji, statybinių medžiagų pramonė.

## Istorija
Tekelis įkurtas 1937 m., pradėjus kalnakasybos pramonę. Miesto statusas suteiktas 1952 m.

## Galerija

File:Yurt in Tekeli.JPG
File:Traditional costume for Nowruz.JPG
File:Orthodox church, Tekeli, Timiryazeva str.jpg


## Šaltiniai
Uštobė

**Uštobė** (, ) – miestas pietryčių Kazachstane, Almatos srityje, 49 km į šiaurės vakarus nuo Taldykorgano, prie Karatalo upės. Karatalo rajono centras. Geležinkelio stotis. Maisto (mėsos, aliejaus) pramonė, veikia jurtų surinkimo gamykla.

## Istorija
Miesto statusas suteiktas 1961 m.

## Šaltiniai
Stepnogorskas

**Stepnogorskas** () – miestas Kazachstane, Akmolos srityje, 200 km į šiaurės rytus nuo Astanos. Kalnų chemijos (urano, molibdeno apdirbimas), kalnakasybos (aukso gavybos), mašinų surinkimo, chemijos, maisto pramonė.

## Istorija
Stepnogorskas įkurtas 1959 m., pradėjus vystyti kalnakasybos ir urano sodrinimo pramonę, vystyta bakteriologinio ginklo gamyba.

1964 m. gavo miesto statusą. 

Miesto egzistavimas buvo slepiamas – turėjo uždarojo miesto statusą. Žemėlapiuose skirtuose civilinėms reikmėms nebuvo žymimas, kariniuose žinomas kaip ***Celinogradas-25***, ***Makinskas-2***.
Zev Hirsch Bernstein

**Zevas Hiršas Bernsteinas** () (1847 m. Kudirkos Naumiestyje, Rusijos imperija - 1907 m. Niujorke, JAV) – Lietuvos žydų kilmės JAV žurnalistas ir rašytojas. Buvo pirmojo Hebrajų kalba Amerikoje išleisto laikraščio *Hatsofe B'Erez Hachadosho* redaktorius.

## Biografija

Gimė 1847 m. Kudirkos Naumiestyje. 1870 m. emigravo į JAV, tais pačiais metais mėgino išleisti du laikraščius, tačiau nesėkmingai. 1871 m. išleido pirmąjį laikraštį, kuris buvo leidžiamas 5 metus. Žlugus leidybai tapo bankininku, taip pat buvo vienas iš Hebrajų enciklopedijos išleidimo organizatorių. 

## Literatūra

* Goldman, Yosef. Hebrew Printing in America, (YGBooks 2006).
Deržavinskas

**Deržavinskas** () – miestas Kazachstane, Akmolos srityje, prie Išimo upės, į šiaurę nuo Arkalyko. Žarkaino rajono centras. Geležinkelio stotis prie Arkalyko–Jesilo linijos, plentai į Jesilą, Atbasarą, Žezkazganą. Aliejaus gamyba, žemės ūkio mašinų remontas.

## Istorija
Deržavinskui miesto statusas suteiktas 1966 m. Iki 1996 m. veikė 38-oji raketinė divizija.

## Šaltiniai
Jesilas

**Jesilas** (, ) – miestas Kazachstane, Akmolos srityje, prie Išimo upės. Rajono centras. Transporto mazgas: geležinkeliai į Astaną, Arkalyką, Kartaly, plentai į Astaną, Žezkazganą, Čistopolę. Statybinių medžiagų gamyba, siuvimo fabrikas, pieno pramonė.

## Istorija
Jesilui miesto statusas suteiktas 1963 m.

## Šaltiniai
Jereimentau

**Jereimentau** () – miestas Kazachstane, Akmolos srityje, 156 km į šiaurės rytus nuo Astanos. Rajono centras. Geležinkelio stotis prie Astanos–Pavlodaro linijos. Maisto (aliejaus), statybinių medžiagų gamybos pramonė.

## Istorija
Jereimentau miesto statusas suteiktas 1965 m. Seniau miesto pavadinimas buvo užrašomas kaip ***Jermentau*** (*Ерментау*).

## Šaltiniai
Europos ekonominė erdvė

**Europos ekonominė erdvė** (**EEE**) – laisvosios prekybos zona Europoje. Ši erdvė išplėtė Europos Bendrijos vidaus rinką į Europos Laisvosios Prekybos Asociacijos (ELPA/EFTA) šalis. Europos ekonominės erdvės sutartis buvo pasirašyta 1992 m. gegužės 2 d., o įsigaliojo
1994 m. sausio 1 d. Šis susitarimas numatė laisvą prekybą pramonės prekėmis, laisvą kapitalo judėjimą, laisvą asmenų
judėjimą pagal bendras taisykles, taip pat numatė įvesti bendras ES taisykles paslaugų prekybos srityje.

Visos su bendrąja rinka susijusios ES teisės nuostatos perkeliamos į ELPA šalių teisės nuostatas, o tinkamą šių nuostatų įgyvendinimą ir jų laikymąsi prižiūri specialūs ELPA organai.
Kulsari

**Kulsari** (, ) – miestas vakarų Kazachstane, Atyrau srityje, 230 km į rytus nuo Atyrau, 11 km nuo Embos upės. Žylyojaus rajono centras. Geležinkelio stotis prie Makato–Beineu linijos, plentas į Dosorą. Vykdoma naftos gavyba. Veikia 2 mečetės.

## Istorija
Kulsari įkurtas 1939 m., o miesto statusą gavo 2001 m. Čia buvo apgyvendinti dėl ekologinės padėties apleistos Sarykamyso gyvenvietės gyventojai.